রাজধানীতে সাংসদদের অ্যাপার্টমেন্টে ভয়াবহ অগ্নিকাণ্ড!

ওয়েব ডেস্ক : দিল্লিতে (Delhi) ভয়াবহ অগ্নিকাণ্ড (Fire)! এবার সাংসদদের অ্যাপার্টমেন্টে লাগলো এই আগুন। বিডি মার্গে ব্রহ্মপুত্র অ্যাপার্টমেন্টে (Brahmaputra Apartments at BD Marg) দুপুরে এই আগুন লেগেছে বলে খবর। খবর পেয়ে সেখানে পৌঁছয় দমকলের ৬টি ইঞ্জিন। তবে কি করে এই অগ্নিকাণ্ডের ঘটনা ঘটল, সে বিষয়ে এখনও কিছু জানা যায়নি।

জানা যাচ্ছে, শনিবার দুপুর ১টা ২০ নাগাদ এই আগুন (Fire) লাগে বিডি মার্গে ব্রহ্মপুত্র অ্যাপার্টমেন্টে (Brahmaputra Apartments at BD Marg)। এখানে থাকেন অনেক সাংসদ। অগ্নিকাণ্ডের ভয়াবহতা এতটা ছিল যে গোটা এলাকা ঢেকে যায় কালো ধোঁয়ায়। ঘটনার খবর পেয়ে সেখানে আসে বিশাল পুলিশ বাহিনী ও দমকলকর্মীরা। ঘটনায় চাঞ্চল্য ছড়িয়ে পড়ে এলাকায়। আশেপাশের সকলকে সরিয়ে নিয়ে যাওয়া হয় নিরাপদ দূরত্বে। অ্যাপার্টমেন্টের ভিতর থেকেও সরিয়ে নিয়ে আসা হয় সকলকে।

আরও খবর : ‘ভারত যদি পাকিস্তানকে জন্ম দিতে পারে, তাহলে..’, হুঙ্কার রাজনাথের

সূত্রের খবর, বিডি মার্গের এই অ্যাপার্টমেন্টটি খুব বেশি পুরনো নয়। ২০২০ সালে তা উদ্বোধন করেছিলেন প্রধানমন্ত্রী নরেন্দ্র মোদি (Narendra Modi)। বেশ কয়েকজন সাংসদ থাকেন এই অ্যাপার্টমেন্টে। বাকিরা থাকেন নর্থ,সাউথ অ্যাভিনিউতে বাকি সাংসদরা থাকেন। তবে উৎসবের মরশুমের কারণে সেই অ্যাপার্টমেন্টে কোনও সাংসদ নেই বলে জানা গিয়েছে।

কীভাবে এই আগুন লাগলো সে বিষয়ে এখনও কিছু জানা যায়নি। এই ঘটনাটি শুধুমাত্র একটি জনবহুল এলাকায় সম্ভাব্য বিপদগুলিকেই তুলে ধরেনি, বরং শহরের জরুরি পরিষেবাগুলির প্রস্তুতি নিয়ে একটি গুরুত্বপূর্ণ বিতর্কও উস্কে দিয়েছে, বিশেষ করে যখন দেশের ক্ষমতার কেন্দ্রস্থলের খুব কাছাকাছি কোনো ঘটনায় সাড়া দেওয়ার বিষয় আসে।

দেখুন অন্য খবর :